9.การจัดการ

โครงสร้างการจัดการและแผนผังการบริหารองค์กร

บริษัท เอเชียน มารี น เซอร์วิสส์ จำกัด (มหาชน) ณ วันที่ 31 ธันวาคม 2547

9.1 โครงสร้างการจัดการ

  โครงสร้างกรรมการบริษัทประกอบด้วยคณะกรรมการทั้งหมด 3 ชุด คือ คณะกรรมการบริษัท
  คณะกรรมการตรวจสอบ

  คณะกรรมการบริหาร และผู้บริหารของบริษัทมีรายละเอียดดังต่อไปนี้

คณะกรรมการบริษัท ประกอบด้วยกรรมการทั้งหมด 11 ท่าน ดังนี้

  1. นายประกิต ประทีปะเสน ประธานกรรมการบริษัท

  2. นายสุธรรม ตัณฑ์ไพบูลย์ กรรมการ และประธานกรรมการบริหาร

  3. นายวิบูลย์ ผาณิตวงศ์ กรรมการ และกรรมการบริหาร

  4. นายประวัติ จันทร์เรือง กรรมการ

  5. นายสุทิน ตัณฑ์ไพบูลย์ กรรมการ และกรรมการบริหาร

  6. นายสุเทพ ตัณฑ์ไพบูลย์ กรรมการ และกรรมการบริหาร

  7. นายนณณ์ ผาณิตวงศ์ กรรมการ และกรรมการบริหาร

  8. นางวรวรรณ งานทวี กรรมการ กรรมการบริหาร และกรรมการผู้จัดการ

  9. นางวรรณพร วีรวรรณ กรรมการอิสระและประธานกรรมการตรวจสอบ

  10. นายศรีภูมิ ศุขเนตร กรรมการอิสระและกรรมการตรวจสอบ

  11. นายบำรุง จินดา กรรมการอิสระและกรรมการตรวจสอบ

กรรมการที่มีอำนาจลงนามแทนบริษัท

  กรรมการซึ่งมีอำนาจลงลายมือชื่อแทนบริษัท คือนายประกิต ประทีปะเสน นายสุธรรม ตัณฑ์ไพบูลย์
  นายสุเทพ ตัณฑ์ไพบูลย์ นายสุทิน ตัณฑ์ไพบูลย์ นายวิบูลย์ ผาณิตวงศ์ และนางวรวรรณ งานทวี
  สองในหกท่านนี้ลงลายมือชื่อร่วมกันและประทับตราสำคัญของบริษัท

  อำนาจหน้าที่ของคณะกรรมการบริษัท

  คณะกรรมการมีอำนาจและหน้าที่จัดการบริษัทให้เป็นไปตามวัตถุประสงค์ ข้อบังคับ
  และมติของที่ประชุมผู้ถือหุ้น

  คณะกรรมการอาจมอบหมายให้กรรมการคนหนึ่งหรือหลายคน
  หรือบุคคลอื่นปฏิบัติการอย่างใดอย่างหนึ่งแทนคณะกรรมการ
  ภายใต้การควบคุมดูแลของคณะกรรมการ
  หรือมอบอำนาจให้บุคคลดังกล่าวมีอำนาจตามที่คณะกรรมการเห็น สมควรและ

  ภายในระยะเวลาที่กรรมการเห็นสมควร และคณะกรรมการอาจยกเลิก เพิกถอน เปลี่ยนแปลง
  หรือแก้ไขอำนาจนั้นๆ ได้

  ทั้งนี้การมอบอำนาจไม่รวมถึงการมอบอำนาจให้เข้าทำรายการที่เกี่ยวโยงกัน
  ตามประกาศตลาดหลักทรัพย์แห่งประเทศไทยในเรื่องดังกล่าว

  การประชุมคณะกรรมการ

  คณะกรรมการบริษัทได้จัดให้มีการประชุมคณะกรรมการอย่างสม่ำเสมอ
  มีการกำหนดการประชุมล่วงหน้า เพื่อกำหนดนโยบายที่สำคัญ
  พิจารณากลยุทธ์ทางธุรกิจและพิจารณาอนุมัติแผนการดำเนินงาน งบประมาณประจำปีของบริษัทฯ
  ตลอดจนติดตามผลการดำเนินงานของบริษัทฯอย่างต่อเนื่อง
  รวมถึงการพิจารณาติดตามผลการดำเนินงานของบริษัทเป็นส่วนหนึ่งของวาระประจำของการประชุม
  ในปี 2547 ที่ผ่านมา คณะกรรมการบริษัทมีการประชุมทั้งหมด 6 ครั้ง
  โดยการเข้าร่วมประชุมของคณะกรรมการบริษัทแต่ละท่าน สรุปได้ดังนี้

  ----------------------------------- -----------------------------------
  ชื่อ                                  จำนวนครั้งที่เข้าร่วมประชุม /
                                      จำนวนครั้งทั้งหมด

  1.นายประกิต ประทีปะเสน                5/6

  2.นายสุธรรม ตัณฑ์ไพบูลย์                 6/6

  3.นายวิบูลย์ ผาณิตวงศ์                   5/6

  4.นายประวัติ จันทร์เรือง                 6/6

  5.นายสุทิน ตัณฑ์ไพบูลย์                   6/6

  6.นายสุเทพ ตัณฑ์ไพบูลย์                  6/6

  7.นายนณณ์ ผาณิตวงศ์                    5/6

  8.นางวรวรรณ งานทวี                   6/6

  9.นางวรรณพร วีรวรรณ                  6/6

  10.นายศรีภูมิ ศุขเนตร                   5/6

  11.นายบำรุง จินดา                     6/6
  ----------------------------------- -----------------------------------

  คณะกรรมการบริหาร ประกอบด้วยกรรมการ 6 ท่าน ดังนี้

  1. นายสุธรรม ตัณฑ์ไพบูลย์ ประธานกรรมการบริหาร

  2. นายสุเทพ ตัณฑ์ไพบูลย์ กรรมการบริหาร

  3. นายสุทิน ตัณฑ์ไพบูลย์ กรรมการบริหาร

  4. นางวรวรรณ งานทวี กรรมการบริหาร

  5. นายวิบูลย์ ผาณิตวงศ์ กรรมการบริหาร

  6. นายนณณ์ ผาณิตวงศ์ กรรมการบริหาร

  อำนาจหน้าที่ของคณะกรรมการบริหาร

1.  ดำเนินการร่วมกับฝ่ายบริหารในการพิจารณากลั่นกรองแผนแม่บทของบริษัท เป้าหมายธุรกิจ
    แผนยุทธศาสตร์ แผนการเงินและงบประมาณ
    รวมทั้งนโยบายที่สำคัญเพื่อเสนอให้กรรมการบริษัทเห็นชอบและอนุมัติ

2.  กลั่นกรองแผนการทำงานและกำกับดูแลการดำเนินงานของผู้บริหารบริษัทให้เป็นไปตามแผนงานและบรรลุเป้าหมายของบริษัท
    อย่างมีประสิทธิภาพ คุณภาพและมาตรฐานเป็นไปในแนวทางที่ถูกต้อง
    โดยกำหนดและตรวจสอบค่าตัวแปรวัดผลที่ชัดเจน

3.  ให้การปรึกษาในเรื่องที่ได้รับการร้องขอจากฝ่ายบริหาร

4.  ดูแลให้บริษัทมีการบริหารความเสี่ยงที่เหมาะสม และมีแผนรองรับสถานการณ์วิกฤติ
    รวมถึงดูแลให้ผู้เกี่ยวข้องมีการซักซ้อม และปรับปรุงแผนดังกล่าวให้เหมาะสมตลอดเวลา

5.  ดูแลให้บริษัทปฏิบัติตามข้อกำหนดของตลาดหลักทรัพย์แห่งประเทศไทยและกฎหมายอื่นที่เกี่ยวข้อง

6.  สอบทานหลักฐานการไต่สวนภายใน
    หรือดำเนินการให้มีการสอบสวนเมื่อมีข้อสงสัยหรือสันนิฐานว่าอาจมีการทุจริตหรือ
    ดำเนินการให้มีการแก้ไขเมื่ออาจเกิดความบกพร่องหรือความเสียหายในสาระสำคัญ
    และนำเสนอคณะกรรมการบริษัทพิจารณาต่อไป

7.  พิจารณาและ/หรือเสนอแนะให้ฝ่ายบริหารดำเนินการในเรื่องต่างๆ ที่มีความสำคัญต่อบริษัท
    เช่น การบริหารงานบุคคล เทคโนโลยีสารสนเทศ การตลาด การผลิต เป็นต้น

8.  แต่งตั้งและ/หรือกำกับดูแลอนุกรรมการ ที่ปรึกษา และคณะทำงานที่รับผิดชอบเรื่องต่างๆ
    ที่กรรมการบริษัท และ/หรือกรรมการบริหารมอบหมาย

9.  คณะกรรมการบริหารมีอำนาจเชิญผู้บริหารหรือผู้ที่เกี่ยวข้องมาให้ถ้อยคำ
    หรือข้อมูลอันเป็นประโยชน์หรือเข้าร่วมประชุมตลอดจนสามารถเชิญนักกฎหมายหรือผู้สอบบัญชีหรือผู้บริหารภายในเข้าร่วมประชุมคณะกรรมการบริหารได้

10. ปฏิบัติภารกิจอื่นๆ ตามที่คณะกรรมการบริษัทกำหนดหรือมอบหมายเป็นการเฉพาะ

  ทั้งนี้ อำนาจอนุมัติของกรรมการบริหาร ไม่รวมถึงการเข้าทำรายการที่เกี่ยวโยงกัน
  หรือรายการเกี่ยวกับการได้มาหรือ จำหน่ายไปซึ่งสินทรัพย์ของบริษัทหรือบริษัทย่อย
  ตามความหมายที่กำหนดตามประกาศตลาดหลักทรัพย์แห่งประเทศไทย

คณะกรรมการตรวจสอบ ประกอบด้วยกรรมการอิสระ 3 ท่าน ดังนี้

  1. นางวรรณพร วีรวรรณ ประธานกรรมการตรวจสอบ

  2. นายศรีภูมิ ศุขเนตร กรรมการตรวจสอบ

  3. นายบำรุง จินดา กรรมการตรวจสอบ

กฎบัตรคณะกรรมการตรวจสอบ

คณะกรรมการบริษัท เอเชียน มารีน เซอร์วิสส์ จำกัด (มหาชน)
ได้ตระหนักถึงความสำคัญของระบบการกำกับดูแลกิจการที่ดี (Good Corporate Governance)
จึงได้พิจารณาแต่งตั้งคณะกรรมการการตรวจสอบ (Audit Committee) ขึ้น
เพื่อเป็นตัวแทนของคณะกรรมการบริษัทในการกำกับดูแลการดำเนินงานและการบริหารของบริษัทให้มีมาตรฐานเป็นไปในแนวทางที่ถูกต้อง
โปร่งใส ตลอดจนมีระบบรายงานที่น่าเชื่อถือ อันจะเป็นประโยชน์แก่ผู้ลงทุนและทุกฝ่ายที่เกี่ยวข้อง
และเพื่อให้สอดคล้องตามนโยบายของตลาดหลักทรัพย์แห่งประเทศไทย
คณะกรรมการบริษัทจึงเห็นสมควรให้ตรากฎบัตรของคณะกรรมการตรวจสอบขึ้นไว้ ดังต่อไปนี้

บทที่ 1

องค์ประกอบของคณะกรรมการตรวจสอบ

  ข้อ 1.
  ให้ที่ประชุมคณะกรรมการบริษัทพิจารณาแต่งตั้งกรรมการตรวจสอบจากกรรมการบริษัทที่ไม่มีส่วนในการ
  บริหารกิจการ โดยตรงหรือมีความเป็นอิสระจากการบริหารงานของบริษัทจำนวนไม่น้อยกว่า 3
  คน

  ข้อ 2. ในคณะกรรมการตรวจสอบที่แต่งตั้งขึ้นทุกคราวมีกรรมการอย่างน้อย 1 ท่าน
  เป็นกรรมการผู้มีความรู้ด้านการเงินและบัญชี

  ข้อ 3. ให้คณะกรรมการตรวจสอบเลือกกรรมการในคณะกรรมการตรวจสอบ 1 ท่าน
  เพื่อทำหน้าที่เป็นประธานคณะกรรมการ

  ตรวจสอบ

  ข้อ 4.ให้คณะกรรมการตรวจสอบแต่งตั้งเลขานุการคณะกรรมการบริษัท หรือ
  ผู้อำนวยการฝ่ายบัญชีการเงินของบริษัท หรือ ผู้จัดการสำนักตรวจสอบภายในของบริษัท
  เป็นเลขานุการและผู้ช่วยเลขานุการคณะกรรมการตรวจสอบตามแต่จะเห็นสมควรเพื่อให้มีหน้าที่เตรียมและจัดการประชุมคณะกรรมการตรวจสอบ
  ตลอดจนเป็นผู้ประสานงานให้มีการรายงานต่อคณะกรรมการบริษัท ผู้ลงทุน ผู้ถือหุ้น
  และตลาดหลักทรัพย์แห่งประเทศไทย

เลขานุการและผู้ช่วยเลขานุการคณะกรรมการตรวจสอบมีหน้าที่ร่วมประชุมแต่ไม่มีสิทธิออกเสียงในคณะกรรมการตรวจสอบ

  ข้อ 5. กรรมการตรวจสอบมีวาระการดำรงตำแหน่งคราวละไม่เกิน 3 ปี
  กรรมการที่พ้นจากตำแหน่งตามวาระมีสิทธิได้รับการแต่งตั้งต่อไปได้อีกตามที่คณะกรรมการบริษัทเห็นว่าเหมาะสมและให้สมาชิกภาพของกรรมการตรวจสอบยุติลงเมื่อพ้นสภาพการเป็นกรรมการบริษัท

  ข้อ 6.
  กรรมการตรวจสอบท่านใดที่ประสงค์จะลาออกก่อนครบวาระจะต้องทำหนังสือแจ้งเป็นลายลักษณ์อักษรต่อบริษัทเป็นการ

  ล่วงหน้าไม่น้อยกว่า 30 วัน
  ให้คณะกรรมการบริษัทพิจารณาแต่งตั้งกรรมการอื่นที่มีคุณสมบัติครบถ้วนทดแทนกรรมการตรวจสอบที่ลาออก
  โดยคณะกรรมการบริษัทจะต้องแต่งตั้งกรรมการตรวจสอบให้ครบถ้วนภายใน 90
  วันนับแต่วันที่กรรมการตรวจสอบท่านนั้นลาออก

  บทที่ 2

  อำนาจหน้าที่ของคณะกรรมการตรวจสอบ

  ข้อ 7.
  ให้คณะกรรมกการตรวจสอบมีหน้าที่และความรับผิดชอบในภาระที่ได้รับมอบหมายจากกรรมการบริษัทดังต่อไปนี้

  ข้อ 7.1
  ดูแลกระบวนการจัดทำและการเปิดเผยข้อมูลในรายงานทางการเงินของบริษัทให้มีความถูกต้องและครบถ้วน

  ข้อ 7.2 ดูแลให้บริษัทมีระบบการควบคุมภายในที่เหมาะสมและมีประสิทธิภาพ

  ข้อ 7.3 ดูแลไม่ให้เกิดความขัดแย้งทางผลประโยชน์

  ข้อ 7.4
  ดูแลให้บริษัทปฏิบัติตามข้อกำหนดของตลาดหลักทรัพย์แห่งประเทศไทยและกฎหมายอื่นที่เกี่ยวข้อง

  ข้อ 7.5 สอบทานหลักฐานการไต่สวนภายในเมื่อมีข้อสงสัย หรือสันนิษฐานว่า
  อาจมีการทุจริตหรือมีความบกพร่องสำคัญใน

  ระบบการควบคุมภายใน และนำเสนอคณะกรรมการบริษัทพิจารณาต่อไป

  ข้อ 7.5 สั่งการและสอบทานหลักฐานหากมีข้อสงสัยว่าอาจมีการฝ่าฝืนกฎหมายหรือข้อกำหนดใดๆ
  ของตลาดหลักทรัพย์แห่ง

  ประเทศไทย

  ข้อ 7.6 อนุมัติแผนงานการตรวจสอบประจำปีของสำนักตรวจสอบภายใน

  ข้อ 7.7 พิจารณาผลการตรวจสอบและข้อเสนอแนะของผู้สอบบัญชีและสำนักตรวจสอบภายใน
  รวมทั้งติดตามผลการดำเนิน

  การตามข้อเสนอแนะดังกล่าว

  ข้อ 7.8 เสนอแนะให้ผู้สอบบัญชีสอบทานหรือตรวจสอบรายการใดๆ
  ที่เห็นว่าจำเป็นและเป็นเรื่องสำคัญในระหว่างการ

  สอบบัญชีของบริษัทและบริษัทย่อย

  ข้อ 7.9 นำเสนอรายละเอียดข้อมูลอันเป็นสาระสำคัญในการพิจารณาแต่งตั้งผู้สอบบัญชี
  และค่าสอบบัญชีประจำปีต่อ

  กรรมการบริษัทเพื่อประกอบความเห็นต่อที่ประชุมผู้ถือหุ้น

  ข้อ 7.10 เมื่อสิ้นสุดปีการเงิน
  ให้คณะกรรมการตรวจสอบจัดทำรายงานคณะกรรมการตรวจสอบเปิดเผยไว้ในรายงานประจำปี

  ของบริษัท ซึ่งรายงานดังกล่าวให้ลงนามโดยประธานคณะกรรมการตรวจสอบ

  ข้อ 7.11
  คณะกรรมการตรวจสอบมีอำนาจเชิญกรรมการบริหารหรือผู้ที่เกี่ยวข้องมาให้ถ้อยคำหรือข้อมูลอันเป็นประโยชน์

  หรือเข้าร่วมประชุมตลอดจนสามารถเชิญนักกฎหมายหรือผู้สอบบัญชีหรือผู้ตรวจสอบภายในเข้าร่วมประชุมคณะ

  กรรม การตรวจสอบได้

  ข้อ 7.12 ปฏิบัติภารกิจอื่นๆ ตามที่คณะกรรมการบริษัทกำหนดหรือมอบหมายเป็นการเฉพาะ

  บทที่ 3

  การประชุมคณะกรรมการตรวจสอบ

  ข้อ 8. ให้มีการประชุมคณะกรรมการตรวจสอบเพื่อพิจารณางบการเงิน
  และเรื่องอื่นๆเป็นประจำทุกไตรมาส โดยกำหนดให้

  เรียกประชุมก่อนมีการประชุมคณะกรรมการบริษัท ไม่น้อยกว่า 7
  วันหรือให้ประธานคณะกรรมการตรวจสอบเรียก

ประชุมเป็นกรณีพิเศษเพื่อพิจารณาเรื่องที่จำเป็นเร่งด่วนได้ตามจะเห็นสมควร

  ข้อ 9. กรรมการตรวจสอบท่านใดที่มีส่วนได้เสียในเรื่องที่พิจารณา
  ไม่มีสิทธิออกเสียงลงมติในเรื่องนั้นๆ

  ข้อ
  10.ให้คณะกรรมการตรวจสอบรายงานผลการประชุมคณะกรรมการตรวจสอบต่อที่ประชุมคณะกรรมการบริษัทในคราว

  ถัดไปเพื่อทราบทุกครั้ง

  ข้อ 11.
  การออกเสียงในที่ประชุมคณะกรรมการตรวจสอบให้ถือเอาความเห็นที่เป็นเสียงข้างมากเป็นสำคัญ
  โดยประธานไม่มี

  สิทธิออกเสียงชี้ขาด
  อย่างไรก็ตามความเห็นของคณะกรรมการตรวจสอบท่านอื่นๆที่มิได้ลงมติด้วยให้นำเสนอต่อ

คณะกรรมการบริษัทว่าเป็นความเห็นแย้ง

  บทที่ 4

 เบ็ดเตล็ด

ข้อ 12. ข้อกำหนดหรือข้ออันพึงปฎิบัติหรืองดเว้นการปฏิบัติใดที่ระบุไว้ในกฎบัตรฉบับนี้ อยู่ภายใต้ข้อบังคับของบริษัทและ

 กฎหมายอื่นๆ

  ข้อ 13. การแก้ไขกฎบัตรจะกระทำได้โดยที่ประชุมคณะกรรมการบริษัท

  ข้อ 14.
  ค่าตอบแทนคณะกรรมการตรวจสอบหากจะพึงมีนอกเหนือจากค่าตอบแทนกรรมการบริษัทให้ที่ประชุมคณะ

กรรมการบริษัทเป็นผู้พิจารณากำหนดแต่ละปี

 คณะผู้บริหาร 

  1. นางวรวรรณ งานทวี กรรมการผู้จัดการ

  2. นายสิทธิพล เจริญสุข ผู้อำนวยการสายงานการผลิต และการตลาด

  3. นายสมบูรณ์ ศิริชัยนฤมิตร ผู้อำนวยการสายงานการเงินและบริหาร

  4. นายนิติ ประทุมถิ่น ผู้จัดการฝ่ายการผลิต

  5. นายพิชัย เหลืองวัฒนนันท์ ผู้จัดการฝ่ายทรัพยากรบุคคลและธุรการ

  6. นายดายานาน ตีวารี ผู้จัดการฝ่ายการตลาด

  7. น.ส.จรัญญา ตระกูลรุ่งเจริญ ผู้จัดการฝ่ายบริการพัสดุ

เลขานุการบริษัท

  นายอวยชัย ติวิรัช

อำนาจหน้าที่ของกรรมการผู้จัดการ

1.  บริหารงานธุรกิจของบริษัท ให้เป็นไปตามวัตถุประสงค์บริษัท
    และตามนโยบายที่ได้รับมอบหมายจากคณะกรรมการบริษัท

2.  อนุมัติการบรรจุ แต่งตั้ง ถอดถอน ลงโทษทางวินัย เลิกจ้าง เลื่อนขั้น เลื่อนตำแหน่ง โยกย้าย
    หรือลดขั้นเงินเดือนพนักงานทุกระดับ
    ยกเว้นตำแหน่งรองกรรมการผู้จัดการและผู้ช่วยกรรมการผู้จัดการ
    ภายใต้ข้อบังคับเกี่ยวกับการทำงานของบริษัท

3.  สั่งจ่ายเงินและ/หรือการก่อหนี้ผูกพัน
    อันเกิดขึ้นจากโครงการที่ได้รับอนุมัติจากคณะกรรมการบริษัทแล้ว
    หรือจากการดำเนินธุรกิจตามปกติที่กำหนดไว้ในงบประมาณประจำปีที่คณะกรรมการบริษัทเห็นชอบแล้ว
    หรือรายการอื่นใดตามที่คณะกรรมการบริษัทอนุมัติการจ่ายไว้แล้ว

4.  อำนาจหน้าที่ของกรรมการผู้จัดการไม่รวมถึงการเข้าทำรายการที่เกี่ยวกับรายการที่เกี่ยวโยงกัน
    และ/หรือรายการได้มาหรือจำหน่ายไปซึ่งสินทรัพย์ของบริษัทตามกฏเกณฑ์ของตลาดหลักทรัพย์แห่งประเทศไทย

9.2 การสรรหากรรมการ

 การแต่งตั้งคณะกรรมการบริษัท

บริษัทไม่ได้คัดเลือกบุคคลที่จะแต่งตั้งเป็นกรรมการผ่านคณะกรรมการสรรหา แต่ใช้หลักเกณฑ์ดังนี้

1.  จำนวนกรรมการจะต้องมีไม่น้อยกว่าห้าคน
    และกรรมการไม่น้อยกว่ากึ่งหนึ่งของจำนวนกรรมการที่มีอยู่ทั้งหมดต้องมีถิ่นที่อยู่ในราชอาณาจักร

2.  ในการลงคะแนนเสียงเลือกตั้งกรรมการให้ใช้เสียงข้างมาก
    โดยให้ถือว่าผู้ถือหุ้นแต่ละคนมีคะแนนเสียงเท่ากับหนึ่งหุ้นต่อหนึ่งเสียง

3.  ให้ผู้ถือหุ้นลงคะแนนเสียงเลือกบุคคลที่ได้รับการเสนอชื่อเป็นกรรมการ
    เป็นรายบุคคลคราวละคนหรือคราวละหลายคนตามแต่ที่ประชุมผู้ถือหุ้นจะเห็นสมควร
    โดยบุคคลที่ได้รับคะแนนเสียงสูงสุดตามลำดับลงมา เป็นผู้ได้รับการเลือกตั้งเป็นกรรมการ
    เท่าจำนวนกรรมการที่พึงจะมี หรือพึงจะเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งตามลำดับถัดลงมามีคะแนนเสียงเท่ากันเกินจำนวนกรรมการที่จะพึงมี
    ให้ประธานที่ประชุมออกเสียงได้เพิ่มขึ้นอีกหนึ่งเสียงเป็นเสียงชี้ขาด

  การถอดถอนกรรมการ

  ในการประชุมสามัญประจำปีทุกครั้ง ให้กรรมการออกจากตำแหน่งหนึ่งในสามเป็นอัตรา
  ถ้าจำนวนกรรมการที่จะแบ่งออกให้ตรงเป็นสามส่วนไม่ได้
  ก็ให้ออกโดยจำนวนที่ใกล้ที่สุดกับส่วนหนึ่งในสาม
  โดยกรรมการผู้ออกจากตำแหน่งตามข้อนี้จะเลือกตั้งให้เข้ารับตำแหน่งอีกก็ได้

  นอกจากการพ้นจากตำแหน่งตามวาระข้างต้น กรรมการอาจพ้นจากตำแหน่งเมื่อ

1.  ตาย

2.  ลาออก

3.  ขาดคุณสมบัติหรือมีลักษณะต้องห้ามตามกฎหมาย

4.  ที่ประชุมผู้ถือหุ้นลงมติให้ออกด้วยคะแนนเสียงไม่น้อยกว่าสามในสี่ของจำนวนผู้ถือหุ้นที่มาประชุมและมีสิทธิออกเสียงและมีหุ้นนับรวมกันไม่น้อยกว่ากึ่งหนึ่งของจำนวนหุ้นที่ถือโดยผู้ถือหุ้นที่มาประชุมและมีสิทธิออกเสียง

5.  ศาลมีคำสั่งให้ออก

 9.3 ค่าตอบแทนผู้บริหาร

-   ค่าตอบแทนที่เป็นตัวเงิน

  กรรมการและผู้บริหารของบริษัท เอเชียน มารีน เซอร์วิสส์ จำกัด (มหาชน)
  ได้รับค่าตอบแทนจากการบริหารงานดังนี้

.

  ------------------------------------- ---------------- ----------------
  ชื่อ                                    กรรมการบริษัท      กรรมการตรวจสอบ

  1.นายประกิต ประทีปะเสน                  180,000          

  2.นายสุธรรม ตัณฑ์ไพบูลย์                   120,000          

  3.นายวิบูลย์ ผาณิตวงศ์                     120,000          

  4.นายประวัติ จันทร์เรือง                   120,000          

  5.นางวรวรรณ งานทวี                     120,000          

  6.นายสุเทพ ตัณฑ์ไพบูลย์                    120,000          

  7.นายนณณ์ ผาณิตวงศ์                      120,000          

  8.นายสุทิน ตัณฑ์ไพบูลย์                     120,000          

  9.นางวรรณพร วีรวรรณ                    120,000          120,000

  10.นายศรีภูมิ ศุขเนตร                     120,000          120,000

  11.นายบำรุง จินดา                       120,000          120,000
  ------------------------------------- ---------------- ----------------

- ค่าตอบแทนกรรมการบริษัทและกรรมการตรวจสอบ¹ จำนวน 11 คน จำนวนเงิน 1.74 ล้านบาท

  - ค่าตอบแทนกรรมการบริหารและผู้บริหาร² จำนวน 10 ท่าน จำนวนเงินรวม 9.25 ล้านบาท

  หมายเหตุ : ¹ ค่าตอบแทนกรรมการ เป็นค่าเบี้ยประชุมกรรมการ และบำเหน็จกรรมการ

² ค่าตอบแทนกรรมการบริหารและผู้บริหาร เป็นเงินเดือน โบนัส เงินสมทบกองทุนประกันสังคม
และเงินสมทบกองทุนสำรองเลี้ยงชีพ

-   ค่าตอบแทนอื่น

  - ไม่มี -

9.4 การกำกับดูแลกิจการ

  คณะกรรมการบริษัทประกอบด้วยกรรมการที่มีความรู้ความสามารถ
  และประสบการณ์ในการดำเนินธุรกิจ ทำหน้าที่ในการกำหนดนโยบาย
  ทิศทางการดำเนินงานของบริษัท
  และควบคุมฝ่ายจัดการบริหารงานให้เป็นไปตามนโยบายที่กำหนดไว้อย่างมีประสิทธิภาพและประสิทธิผล
  โดยปฏิบัติหน้าที่ให้เป็นไปตามกฎหมาย วัตถุประสงค์ ข้อบังคับของบริษัท และมติที่ประชุมผู้ถือหุ้น
  บริษัทได้ให้ความสำคัญในด้านการกำกับดูแลกิจการที่ดี
  เพื่อให้การดำเนินกิจการมีการกำกับดูแลที่ดีมีมาตรฐานและสอดคล้องกับนโยบายของตลาดหลักทรัพย์แห่งประเทศไทย
  รวมทั้งได้ให้ความสำคัญกับระบบการควบคุมและตรวจสอบภายใน
  จึงมีการแต่งตั้งคณะกรรมการตรวจสอบซึ่งเป็นองค์ประกอบส่วนหนึ่งของนโยบายการกำกับดูแลกิจการที่ดี
  ปฏิบัติหน้าที่ตามข้อบังคับและข้อกำหนดว่าด้วยคณะกรรมการตรวจสอบของตลาดหลักทรัพย์แห่งประเทศไทยรวมทั้งปฏิบัติหน้าที่ตามที่ได้รับมอบหมาย
  บริษัทได้จัดให้มีการประชุมคณะกรรมการตรวจสอบทุกไตรมาส
  เพื่อรับทราบผลการดำเนินงานและรายงานทางการเงิน
  ซึ่งคณะกรรมการตรวจสอบได้สอบทานงบการเงินของบริษัทก่อนนำส่งให้ตลาดหลักทรัพย์แห่งประเทศไทย
  โดยกำหนดนโยบายไว้เป็นลายลักษณ์อักษรดังนี้

1.  จัดให้มีระบบการควบคุมและตรวจสอบภายใน ตลอดจนระบบการบริหารความเสี่ยง

2.  กำกับดูแล ติดตาม และประเมินผลการดำเนินงานของฝ่ายบริหาร ให้เป็นไปอย่างมีประสิทธิผล
    โดยบรรลุเป้าหมายขององค์กร เพื่อผลประโยชน์ระยะยาวของผู้ถือหุ้นภายใต้กฎหมาย
    ข้อกำหนด และจริยธรรมทางธุรกิจ

3.  ดูแลให้มีการเปิดเผยข้อมูลอย่างถูกต้องน่าเชื่อถือได้

4.  ดูแลให้บริษัทปฏิบัติตามกฎหมายและข้อบังคับที่เกี่ยวข้อง

5.  ดูแลมิให้เกิดความขัดแย้งทางผลประโยชน์กับกิจการ

  ในปี 2547
  บริษัทได้จัดให้คณะกรรมการของบริษัทและบริษัทย่อยปฏิบัติหน้าที่เกี่ยวกับการกำกับดูแลกิจการที่ดี
  ตามระเบียบ 15 ข้อของตลาดหลักทรัพย์แห่งประเทศไทยอย่างสม่ำเสมอ
  เพื่อเสริมสร้างความเชื่อมั่นในเรื่องดังกล่าวแก่ผู้ถือหุ้น และนักลงทุนทั่วไป
  ดังรายละเอียดปรากฏใน เอกสารแนบ 3 หน้า 1-4

  นอกจากนี้
  การเปิดเผยข้อมูลของบริษัทได้จัดทำโดยผ่านช่องทางและสื่อการเผยแพร่ข้อมูลต่างๆของตลาดหลักทรัพย์แห่งประเทศไทย
  พร้อมทั้งมีหน่วยงานนักลงทุนสัมพันธ์ ในฝ่ายการเงินและบัญชี
  เพื่อบริการข้อมูลข่าวสารกิจกรรมอย่างเพียงพอและทั่วถือ ซึ่งผู้ลงทุนสามารถติดต่อหน่วยงานนี้ได้ที่
  fid@asimar.com

9.5 การดูแลเรื่องการใช้ข้อมูลภายใน

  บริษัทมีหลักปฏิบัติทั่วไปของผู้บริหารที่เป็นไปตามกฎเกณฑ์ข้อบังคับของสำนักงานคณะกรรมการกำกับหลักทรัพย์และตลาดหลักทรัพย์
  และตลาดหลักทรัพย์แห่งประเทศไทย
  ในเรื่องเกี่ยวกับการเก็บรักษาข้อมูลภายในที่มีความสำคัญและมีผลต่อการตัดสินใจของนักลงทุนไม่ให้เผยแพร่ออกไปก่อนนำส่งข้อมูลให้ตลาดหลักทรัพย์แห่งประเทศไทย
  และสำนักงานคณะกรรมการกำกับหลักทรัพย์และตลาดหลักทรัพย์โดยเฉพาะข้อมูลงบการเงิน
  หรือในเรื่องการรายงานความเปลี่ยนแปลงในการถือครองหลักทรัพย์
  เมื่อผู้บริหารซื้อขายหลักทรัพย์ของบริษัท
  ผู้บริหารต้องทำรายงานเพื่อแจ้งตามระเบียบของตลาดหลักทรัพย์แห่งประเทศไทย
  และสำนักงานคณะกรรมการกำกับหลักทรัพย์และตลาดหลักทรัพย์
  นอกจากนี้บริษัทยังได้แจ้งให้ผู้บริหารทราบถึงบทลงโทษที่อาจจะได้รับจากการกระทำผิดตามกฎเกณฑ์ข้อบังคับของหน่วยงานที่เกี่ยวข้องดังกล่าว
  ทั้งนี้ บริษัทมิได้กำหนดบทลงโทษภายในไว้แต่อย่างใด

9.6 บุคลากร

-   จำนวนพนักงานของบริษัท

  ณ วันที่ 31 ธันวาคม 2547 บริษัท เอเชียน มารีน เซอร์วิสส์ จำกัด (มหาชน)
  มีพนักงานทั้งหมด 412 คน ซึ่งสามารถแบ่งตามสายงานหลักได้ดังนี้

  - ฝ่ายผลิต 265 คน

  - ฝ่ายบริหารและอื่นๆ 147 คน

  รวม 412 คน

-   ผลตอบแทนรวมของพนักงาน

  ในปี 2547 บริษัทมีผลตอบแทนรวมของพนักงานเท่ากับ 62 ล้านบาท
  ซึ่งเป็นผลตอบแทนในรูปเงินเดือน ค่าแรง

  ค่าล่วงเวลา ค่ารักษาพยาบาล ค่าเบี้ยประกันสุขภาพ เงินสมทบกองทุนเงินทดแทน
  เงินสมทบกองทุนประกัน

  สังคม เงินสมทบกองทุนสำรองเลี้ยงชีพ และค่าสวัสดิการอื่นๆ

-   นโยบายในการพัฒนาบุคลากรและพนักงาน

  บริษัทให้ความสำคัญต่อการพัฒนาบุคลากรและพนักงานทุกระดับ
  โดยมีนโยบายในการพัฒนาพนักงานดังนี้

1.  เพื่อฝึกฝนและพัฒนาทักษะความรู้ความชำนาญเฉพาะทางของบุคลากรและพนักงาน
    ให้สามารถปฏิบัติงานได้อย่างมีประสิทธิภาพ

2.  เพื่อสร้างจิตสำนึก และทัศนคติที่ดีให้กับตัวเอง เพื่อนร่วมงานและองค์กร

3.  เพื่อให้พนักงานได้มีความรู้ และความเข้าใจในองค์กร ตลอดจนนโยบายของธุรกิจ

4.  จัดให้มีการอบรมปฐมนิเทศพนักงานใหม่

5.  ส่งเสริมสนับสนุนการศึกษาในระดับต่อเนื่องของพนักงาน

6.  ส่งเสริมให้พนักงานมีการพัฒนาและเรียนรู้ด้วยตนเอง

  ทั้งนี้ บริษัทมีหน่วยงานฝึกอบรมที่จะสำรวจความต้องการของพนักงาน
  เพื่อวางแผนการฝึกอบรมประจำปี ซึ่งมีทั้ง การอบรมโดยบุคลากรจากภายในและภายนอกบริษัท
  โดยแบ่งการฝึกอบรมได้ 4 ประเภท คือ

  1. ทักษะพื้นฐาน (Fundamental Skill) เช่น การปฐมนิเทศพนักงานใหม่
  พื้นฐานภาษาอังกฤษและคอมพิวเตอร์ และระบบความปลอดภัยในอู่เรือ เป็นต้น

  2. ทักษะงานช่างฝีมือ (Technical Skill) เช่น ช่างเชื่อมและประกอบโลหะ
  และทักษะการใช้เครื่องมือวัดทางช่างกล เป็นต้น

  3. การบริหาร (Management) เช่น เทคนิคผู้นำ การบังคับบัญชา วิสัยทัศน์ผู้บริหาร
  และเทคนิคการนำเสนอ เป็นต้น

  4. หลักสูตรพิเศษเฉพาะด้าน (Special Skill) เช่น ระบบคุณภาพ ISO 9002 และการใช้
  Internet เป็นต้น